Helsingin Meijerialan Ammattilaiset MVL ry

Syksyinen tervehdys jäsenille!

Alueyhdistyksemme on perustettu 10.11.1946 ja yhdistys täyttää tänä vuonna kunnioitettavat 75 vuotta.

 Alueyhdistyksemme tarkoituksena on:

* edistää liiton toimintaa
* ylläpitää ja kehittää jäsentensä yhteishenkeä ja läheistä vuorovaikutusta
* edistää jäsentensä ammattitaitoa
* edistää jäsentensä ammatillista järjestäytymistä.

Alueyhdistyksen sääntömääräiset kokoukset ovat kevätkokous ja syyskokous.

Lisäksi johtokunta kokoontuu n 5–6 krt vuodessa ja tavoitteenamme on mm. järjestää jäsenillemme yhteistä tekemistä noin 2 kertaa vuodessa.

Seuraava kokouksemme onkin koronantilanteen salliessa sääntömääräinen syyskokous 27.11.2021 ravintola Haraldissa, jonka yhteydessä juhlistamme 75-vuotissyntymäpäivää. (Aiheesta lisätietoa myöhemmin)

 Syyskokousta silmällä pitäen toivoisimmekin jäseniltämme mm.:

* uusia ideoita ja ehdotuksia. Esimerkiksi minkälaisia tapahtumia, tempauksia hyvinvoinnin lisäämiseksi toivoisitte jäsenille
* palautetta yhdistyksen toiminnasta. Mitä hyvää, mitä huonoa eli onko kehitettävää tai toiveita
* toiminnantarkastajien ja erovuoroisten johtokunnan jäsenien tilalle etsitään uusia ehdokkaita ja valinta tapahtuu syyskokouksessa. Ilmoittaudu rohkeasti ehdokkaaksi!
* mitä vaan mieleen juolahtaa yhdistykseen liittyen

Ideat, aloitteet, kysymykset ja ilmoittautumiset ehdolle toiminnantarkastajiksi ja johtokuntaan jne voi lähettää alueyhdistyksemme sähköpostiin helsinki@mvl.fi 31.10.2021 mennessä.

Tervetuloa kaikki rohkeasti mukaan yhdistyksemme toimintaan!

Tavataan syyskokouksessa!

Johtokunta